Der var lagt op til en sejrsfest hos FC Jammerbugt, men festen udeblev - godt nok vandt nordjyderne 1-0 over gæsterne fra FC Sydvest, for B93 spændte ben for nordjydernes oprykning til 1. division lørdag.

B93 formåede lørdag at slå Dalum med 2-1 i 2. division - Gruppe 1, og derfor lever håbet fortsat om oprykning for københavnerne. Det samme gør det for FC Jammerbugt. Nordjyderne spillede sig lørdag sig tæt på en oprykning til 1. division, da de tørnede sammen FC Sydvest, og FC Jammerbugt sejrede, og det samme gjorde B93, der mødte Dalum. Og da en sten-sikker oprykning til 1. division krævede, at B93 satte point til, så er oprykningsfesten i Jammerbugt nu skudt til hjørne. Lørdag eftermiddag gjorde Jammerbugt sin del af jobbet i kampen for oprykningen, da de vandt med 1-0 efter en scoring af Sead Gavranovic. Den scoring kom fire minutter inde i anden halvleg, da Gavranovic stod på det rigtige sted og sendte bolden ind i netmaskerne til 1-0 til Jammerbugt. Det skriver bold.dk. Jammerbugt er på førstepladsen i 2. division - Gruppe 1 med 56 point efter 24 runder, mens B93 står noteret for 50 point er seks efter. Der mangler fortsat to runder af sæsonen, hvor Jammerbugt har en bedre målscore. Næste og afgørende kamp for Jammerbugts mulige fremtid i 1. division er på fredag, når holdet hjemme møder Brabrand. Og spiller nordjyderne et point hjem - enten med uafgjort eller en sejr, så er oprykningen sikret. Billetterne til kampen på fredag er allerede revet væk.